hu pl hu hu hu hu hu pl hu en hbs_lat hu hu hu hu hu hu fi hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hbs_lat hu hu hu hu hu hu hu hu hu hu
Durics Hilmi Huszein – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2021. március 25.
Ugrás a navigációhoz Ugrás a kereséshez
1940. február 4. (52 évesen)
Durics Hilmi Huszein (Bosanska Krupa, 1887. november 11. – Budapest, 1940. február 4.) bosnyák származású muszlim vallási vezető, budai főmufti.
3 A magyar közéletben
Durics Hilmi Huszein 1887. november 11-én született a boszniai Bosanska Krupa városában, ahol az édesapja volt a polgármester. A helyi Korán-iskolát, a Darul Muallimínt végezte el, majd Kairóban és Isztambulban is tanult. Törökül anyanyelvi szinten, arabul jól beszélt. 1910-ben múzeumi irattári igazgató lett belőle.
1914-ben besorozták az Osztrák–Magyar Monarchia hadseregébe, ahol az összes muszlim katona hadi imámja vált belőle. 1915-ben a szabácsi csatában tüdőlövést kapott. Mintegy száz bosnyák és albán muszlim katona vezetőjeként 1920-ban csatlakozott a „Rongyos Gárdához”, mely elérte Sopron és környékének megmaradását Magyarországnak.
Ahmet nevű gyalogosa mártíromságot szenvedett Ágfalva térségében. Önkéntesei ugyanakkor összeütközésbe kerültek a helyi lakossággal, ugyanis a bosnyákok fosztogatásba fogtak Ágfalván, amit Maderspach Viktor, a felkelők egyik parancsnoka akadályozott meg.
A Ferenc József Rend Koronás Arany Érdemkeresztje, a vitézségi érem szalagján,
Osztrák-Magyar Vöröskereszt Bronz Díszérme,
1908. évi Bosznia-Hercegovinai Emlékérem,
Az Albán Királyi Skander bég Rend parancsnoki fokozata a gyémántos csillaggal.
Számos egyéb polgári elismerés birtokosa, számos egyesület, társaság elnöke és tagja.
1927-ben Kecskeméten kapott magyar állampolgárságot. Munkája révén 1931-től megindult az iszlám hitélet Budán. Ekkor merült fel először komolyan a Gül Baba türbéje mellé tervezett iszlám centrum megépítésének terve. Minderről Germanus Gyula a következő szavakkal emlékezik meg: „… Indiai tartózkodásom alatt Budapesten megalakult egy magyar muszlim imagyülekezet. Tagjai többnyire bosnyákok voltak, akik felvették a magyar állampolgárságot. Szervezkedésük után Budán egyikük elénekelte az imára hívó szólamot (edhán), és ez a hír bejárta a muszlim világ sajtóját, és örömmel töltötte el a muszlim szíveket.” A Gül-Baba Magyar Mohamedán Egyházközséget azonban mindezek ellenére nem jegyezték be. 1932-ben megalakult a nem-muszlimokból is álló Gül-Baba Kultúrkomité, melynek célja épp Durics támogatása volt. Helyettese Mehmedagics Iszmail volt. Durics 1936-ban mintegy 3 millió pengőnyi adományt gyűjtött össze külföldi propaganda körútja során, de 1937-ben hazatérésekor letartóztatták.
Durics számtalan tervet dolgozott ki az iszlám megerősítésére hazánkban. Szerette volna élénkíteni a muszlim turisták beutazását. De szó volt egy „Collegium Islamaticum” létrehozásáról is.
A magyar iszlám utazó nagyköveteként járt Egyiptomban, Szíriában és Palesztinában, de Indiában is.
Durics 1940-ben halt meg tüdőbetegségben. Sírja a budapesti Új köztemetőben található, melyhez a közelmúltban[mikor?] a Magyar Iszlám Közösség új fejfát állított.
↑ a b c Magyar Iszlám Közösség
Lederer György: A magyarországi iszlám újabb kori történetéhez (I–II. rész). (hely nélkül): Keletkutatás. 1989.
Bolek Zoltán: A magyar iszlám története. www.magyariszlam.hu (Hozzáférés: 2017. feb. 12.) arch
A lap eredeti címe: „https://hu.wikipedia.org/w/index.php?title=Durics_Hilmi_Huszein&oldid=23710297”
Magyarországi muszlim vallási vezetők
Fotó nélküli Személy infobox sablont tartalmazó lapok
Bizonytalan idejű fogalmazást tartalmazó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. március 24., 14:55
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.